Cenaclul A.G.I.R

Cenaclul A.G.I.R

(Asociația Generală a Inginerilor din România)

20 ianuarie 2015

Orele 17.00. Șaptezeci de persoane au luat parte la festivitatea de lansare a cărţii „Prin negura reformei” a colonelului inginer poet Constantin Enescu. Evenimentul s-a desfăşurat în sala de festivităţi a Asociației Generale a Inginerilor din România. În cadrul cenaclului literar coordonat de prof. dr. ing. Nicolae Vasile. Cartea, prima publicată a poetului Enescu a fost prezentată de epigramistul Viorel Martin şi cuprinde poezie satirică, umoristică şi 62 de aforisme. Au făcut comentarii asupra poeziilor poetul Geo Călugăru, Florin Grigoriu, Nicolae Vasile, Maria Niculescu şi bineînţeles autorul. Au mai fost prezenţi: poet profesor Floarea Necşoiu, Elena Armenescu, Gheorghe Indre, Doina Bârcă, Dorel Vidraşcu, prof. Ion Rădulescu, Marilena Caraghiaur, Ganea Cristu, epigramistul Gheorghe Grosu, Constantin Mironescu şi alţii. Momentul artistic a fost susţinut de profesor Grigore Gheorghe care ne-a încântat cu melodii pe versuri de Florin Grigoriu şi Nicolae Vasile.

DOINA BÂRCĂ

secretar literar Fundația Literar Istorică „Stoika”

Contents